Kwacen mota ya fi gyaran karaya kawo kudi - Abdullahi Mudi ▷ Legit.ng
4 months ago 2537 views by Naziru Dalha Taura
Abdullahi Mudi, Wani matashi dan shekaru 25 dake gyaran karaya, ya ce ya fi samun kudi da kwacen mota a kan sana'ar sa ta dorin karaya. Matashin ya fadi haka ne yayin da jami'an 'yan sanda na rundunar IRT suka kama shi a maboyar sa dake Lokoja, jihar Kogi.
Daga cikin wadanda jami'an suka kama bayan Mudi, akwai Christopher Ilia, maigadi a wata ma'aikata dake Abuja.
Mutanen biyu na daga cikin wata tawagar 'yan fashi da makami ta mutane hudu da suka kware da kwacen manyan motoci a Lagos da Abuja.
Mudi ya ce mahaifinsa ya koya masa gyaran karaya kafin ya rasu, amma daga baya ya koma fashin manyan motoci domin ta fi kawo kudi. Matashin ya ce sun kwaci manyan motoci 30 tare da sace wasu 20 a Legas.
Ya kara da cewar sun fi yin kwacen motoci a unguwannin Lekki da Ikeja da Surelere dake garin Legas.
Abdullahi Mudi da abokinsa da suke fashi tare
Dukkan wadanda aka kama na tsare a ofishin rundunar 'yan sandan IRT dake Abuja.
A wani labarin na Legit.ng mai kama da wannan, kun ji cewar An kama wani tsohon boka, Samuel Hunsu, mai shekaru 85, a garin Abeokuta, jihar Ogun da danyun zuciyoyin mutane.
Hausa NewsRikicin MakiyayaAbun MamakiAbun KunyaYan Fashi Da Makami
Futminna school fees How to know your Airtel number Adunni Ade Richest musicians in Nigeria Fela Durotoye
Dan majalisar wakilai daga jihar Kano ya shiga tsaka mai wuya a kan kisan mutum uku